open-index/open-wikipedia-markdown huggingface dataset:
Pediatri

**Pediatri** (gresk: *pais* = barn + *iatros* = lege) er den medisinske spesialiteten som beskjeftiger seg med barnesykdommer. Det er en vidtfavnende og utpreget tverrfaglig spesialitet. Leger som er spesialister i pediatri kalles barneleger.

Det finnes 657 godkjente spesialister i pediatri i Norge, derav 479 yrkesaktive under 70 år (pr. 2005). Ca. 100 av spesialistene har medisinsk doktorgrad. 

Undersøkelser blant leger indikerer at pediatri hører til de medisinske spesialiteter med høyest faglig anseelse.

Den tyske legen Abraham Jacobi, som emigrerte til USA, regnes som pediatriens far.

Det internasjonale tidsskriftet Acta Paediatrica omhandler pediatri.

## Se også
*Medisin

## Eksterne lenker
* Godkjente spesialister i pediatri - Den norske lægeforening
* Spesialistreglene i barnesykdommer - spesifikasjon av spesialistkravene til spesialiteten pediatri (Den norske lægeforening)
MTV Unplugged in New York

:*For artikkelen om TV-serien, se [[MTV Unplugged]].*

***Nirvana: MTV Unplugged in New York*** er et konsertalbum av Nirvana fra 1994, innspilt i 1993. De spilte inn en konsert i TV-serien *[[MTV Unplugged]]* for et publikum som forventet å høre superhiten «Smells Like Teen Spirit». Det fikk de ikke, men i stedet fikk de høre coverlåter av David Bowie, The Vaselines og Huddie Ledbetter (Leadbelly) – og selvfølgelig en hel del Nirvana-låter. Meat Puppets var dessuten gjesteartister, og det ble spilt tre låter fra deres album «Meat Puppets II». 

Scenen var «dekorert» med blomster og levende lys, etter frontfigur Kurt Cobains ønske. Cobain skal ha ønsket at det skulle se ut som en begravelse.

## Sporliste
#«About a Girl» (Cobain) 3:37
#«Come as You Are» (Cobain) 4:13
#«Jesus Don't Want Me for a Sunbeam» (Kelly/McKee) 4:37
#«The Man Who Sold the World» (Bowie) 4:20
#«Pennyroyal Tea» (Cobain) 3:40
#«Dumb» (Cobain) 2:52
#«Polly» (Cobain) 3:16
#«On a Plain» (Cobain/Nirvana) 3:44
#«Something in the Way» (Cobain/Nirvana) 4:01
#«Plateau» (Kirkwood) 3:38
#«Oh, Me» (Kirkwood) 3:26
#«Lake of Fire» (Kirkwood) 2:55
#«All Apologies» (Cobain) 4:23
#«Where Did You Sleep Last Night» (Leadbelly) 5:08

## Personell
*Nirvana
**Kurt Cobain – gitar, vokal
**Krist Novoselic – bassgitar, gitar, trekkspill
**Dave Grohl – trommer, bassgitar, vokal
**Pat Smear – gitar
**Andre medvirkende**
*Cris Kirkwood – bassgitar, gitar, vokal
*Curt Kirkwood – gitar
*Lori Goldston – Cello

## Kilder
* 

## Eksterne lenker
*
1025

## Begivenheter
* 18. april – Kong Boleslaw Chrobrys kroningsdag i Polen
* Forskning innen optikk ble foretatt av Abu ali al Hassan ibn al-Haytham. 
* Det buddhistiske kongeriket Srivijaya blir angrepet av den sørindiske kongen Ravendra Choladewa.
* Olav Haraldsson og svenskekongen angriper Danmark. Hærene møttes ved Helgeå i Skåne, et slag Knut den mektige vant.

## Fødsler
* Keiser Go-Reizei av Japan
* Ellisiv av Kyiv, dronning av Norge 1047–1066

## Dødsfall
* 15. desember – Basileios II, keiser av Bysants (f. ca. 956). Keiser Konstantin VIII overtar makten. 
* Murasaki Shikibu, japansk forfatter (f. 973)
Rudolf Diesel

**Rudolf Christian Karl Diesel** (født 18. mars 1858 i Paris, død 29. september 1913 til sjøs i Den engelske kanal) var en tysk ingeniør og oppfinner.

## Liv og virke
### Bakgrunn
Diesel ble født i Paris. Foreldrene var tyske innvandrere som stammet fra Bayern. Han hadde sin utdannelse fra München polytekniske skole. 

Etter endt utdannelse begynte han å jobbe med kjøleskap, men utviklet en forkjærlighet for motordesign. 

### Oppfinnervirksomhet
Diesel er kjent for motoren som han fikk to patenter på i 1892, med forbrenningskammer i en sylinder, og som han hadde videreutviklet til en motor som kunne settes i produksjon i 1897. Før han fikk den produksjonsklar, ble han nesten drept da en motor eksploderte. Dette var også den første motoren som viste at drivstoff kunne antennes uten tennplugg (gnist). Navnet han selv brukte på denne motoren var «oljemotor», og modellen han viste fram på verdensutstillingen i Paris i 1900 brukte peanøttolje som drivstoff.

### Helbred
Diesel ble beskrevet som et «høytrykksmenneske». Han forsøkte metodisk å øke sin prestasjonsevne etter samme prinsipp som motoren sin. Han befant seg periodevis i en tilstand av konstant «nervespenning og åndelig opphisselse». Da han besøkte verdensutstillingen i 1889, følte han seg så overstimulert av inntrykkene at han selv trodde han holdt på å dø: «Jeg sprang ut midt i utstillingen, tok en drosje og rakk frem til doktoren før kontortiden var over…jeg var så oppjaget at jeg knapt lenger kan…,» skrev han i en stil like fragmentert som hans eget indre. I 1898 følte han et konstant hjernebrus som truet med å trykke ham ned i «en svart avgrunn», og fryktet å bli sinnssyk. 

Legen forbød ham å arbeide og foreskrev halvt års opphold på et nervesanatorium, men snart var Diesel igjen manisk opptatt av vekselvis sin motors fremtid og ulike politisk-utopiske prosjekter. Dette var en selvforbrenning som kunne føre i retning av selvmord. 

Omstendighetene rundt hans død er uklare. Han forsvant fra postbåten «Dresden» under en overfart fra Antwerpen til Harwich. På forhånd hadde han markert dagen med et tynt blyantkors i almanakken sin.

## Referanser
1658

## Begivenheter
*26. februar – Freden i Roskilde blir inngått.
*Etter freden i Roskilde avstår Norge Båhuslen og Trondhjems len (inkl. Møre) til Sverige.
*16. september – Bjelkefeiden mellom Sverige og Danmark-Norge innledes med kamper ved Halden som de dansk-norske styrker vinner.

## Fødsler
*18. februar – Johann Franz Schenk von Stauffenberg, fyrstbiskop av Konstanz og Augsburg (d. 1740)

## Dødsfall
*19. april – Kirsten Munk, Christian IVs hustru til venstre hånd
*3. september –Oliver Cromwell, engelsk politiker, diktator (f. 1599)
*Lucy Walter, Karl II av Englands elskerinne
1657

## Begivenheter
*9. mars – Preben von Ahnen utnevnes til generalkommissær for det Nordenfjeldske.

## Fødsler
*11. juli – Fredrik I av Preussen, kurfyrste av Brandenburg og hertug av Preussen, og fra 1701 konge av Preussen (d. 1713)
*19. september – Jean-François de Pélisson, katolsk kinamisjonær tilhørende jesuittordenen (d. 1713)

## Dødsfall
*17. august – Robert Blake, engelsk admiral (f. ca. 1599)
1656

## Begivenheter
*Austråttborgen ferdigstilt av Ove Bjelke
* 27. februar – Lindesnes fyr, Norges eldste fyr, tent for første gang.

## Fødsler
*8. november – Edmond Halley, engelsk astronom, matematiker og geofysiker (d. 1742)
*Kateri Tekákwitha, saligkåret indianerkvinne

## Dødsfall
1655

## Begivenheter
* 25. mars – Saturn-månen Titan oppdages av Christiaan Huygens.
* 7. april – Fabio Chigi blir pave Alexander VII.

## Fødsler
* 7. oktober – Caspar Castner, tysk kinamisjonær (d. 1709)
*ukjent dato – Claus Henrik Vieregg, dansk embedsmann og visestattholder i Norge (d. 1713)

## Dødsfall
1654

## Begivenheter
* 5. april &ndash; Den første engelsk-nederlandske krig avsluttes.
* 6. juni &ndash; Dronning Christina av Sverige abdiserer og konverterer i hemmelighet til katolisismen. Hennes fetter blir kong Karl X Gustav av Sverige.
* 7. juni &ndash; Ludvig XIV av Frankrike krones til konge av Frankrike.
* 12. oktober &ndash; Eksplosjonen i Delft 

## Fødsler
* 4. mai &ndash; Kangxi-keiseren, kinesisk keiser (d. 1722)
* 23. mai &ndash; Nicodemus Tessin den yngre, svensk arkitekt  (d. 1728)
* 4. juni &ndash; Jean-François Gerbillon, fransk misjonær (d. 1707)
* 5. juni &ndash; Hans Munch, norsk biskop (d. 1712)

## Dødsfall
* 9. juli &ndash; Ferdinand IV av Det tysk-romerske rike, tysk-ungarsk konge (f. 1633)
* 31. august &ndash; Ole Worm, dansk polyhistor (f. 1588)
* 12. oktober &ndash; Carel Fabritius, nederlandsk maler (f. 1622)
* Ukjent dato &ndash; Hans Hansen Bergen, norsk bosetter i den Nederlandske kolonien Ny Amsterdam (f. ca. 1610)
1653

## Begivenheter
* Dronning Christina av Sverige innstifter Amaranterordenen.

## Fødsler
* 11. januar &ndash; Gaspar de la Cerda Sandoval Silva y Mendoza, visekonge av Ny-Spania (d. 1697)
* 17. februar &ndash; Arcangelo Corelli, italiensk komponist og fiolinist (d. 1713)
* 22. juli &ndash; André-Hercule de Fleury, fransk kardinal (d. 1743)
*30. august  &ndash; Johann Pachelbel, tysk komponist (d. 1706)

## Dødsfall
* 3. april &ndash; Hans Hansen Resen, dansk biskop (f. 1596)
* 22. november &ndash; Francesco Maria Macchiavelli, italiensk kardinal (f. 1608)
* Ukjent dato &ndash; Artemisia Gentileschi, italiensk malerinne (f. 1593)
* Ukjent dato: Joachim Bruel. Katolsk prest, teolog og historiker
Internasjonalen

«**Internasjonalen**» er en av de mest kjente sangene innen arbeiderbevegelsen, og blir sunget verden over. 
Den franske originalteksten, *L'Internationale*, ble skrevet av franskmannen Eugene Pottier i 1871. Opprinnelig ble den skrevet til melodien av La Marseillaise. Melodien som er brukt idag ble skrevet av Pierre Degeyter i 1888. «Internasjonalen» er oversatt til utallige språk, riksmålsoversettelsen ble utført av Olav Kringen i 1904, mens Ola Martinus Høgåsen står bak nynorskoversettelsen. Den omtales også som *«Opp, alle jordens bundne treller»*. I Norge synges «Internasjonalen» blant annet i forbindelse med feiringen av 1. mai og på samlinger i partier og organisasjoner på venstresiden. Den blir nå forbundet spesielt med kommunisme og sosialisme, men brukes også av sosialdemokratiske bevegelser og fagorganisasjoner.

Den russiske versjonen ble brukt som nasjonalsang i Sovjetunionen fram til 1944, da den ble avløst av Hymne til Sovjetunionen. Internasjonalen har blitt brukt som patriotisk sang i en rekke land med et sosialistisk eller kommunistisk styre.

## Sangtekst

Sangteksten på fransk, norsk og engelsk. Den norske gjendiktningen er foretatt av Olav Kringen.

## Referanser


## Eksterne lenker
* 
* Nedlastbare innspillinger av Internasjonalen på mer enn 30 språk
* L'Internationale
1652

## Begivenheter
* 6. april – Den nederlandske legen og handelsmannen Jan van Riebeeck setter opp en forsyningsstasjon på Kapp det gode håp for VOC. Stasjonen utvikler seg etter hvert til å bli Cape Town.
* 18. mai – Rhode Island godkjenner den første loven i Nord-Amerika som forbyr slaveri.

## Fødsler
*16. april – Pave Klemens XII (d. 1740)
Wiki

En ***wiki*** (fra hawaiisk, for *kjapp* eller *rask*) er et nettsted som legger til rette for samskriving av tekst i en nettleser. Wikier benytter et enkelt formateringsspråk for å formatere og lenke innholdet. Et særkjenne med de fleste typer programvare for wikier er at ord enkelt kan gjøres om til lenker til en nettside internt i wikien med samme navn som lenketeksten. Hvis det ikke finnes en side med samme tittel som lenka, tilbys brukeren å opprette en blank side med samme navn som lenka en kom fra. De fleste wikier lagrer tidligere versjoner av sidene slik at det blir enkelt å spore endringer ved hjelp av sidesammenligning, eller tilbakestille til tidligere versjoner av en side.

Wikiteknologien er også kalt «to-veis-web». Standardinnstillingene i en wiki er at er at hvem som helst, når som helst, kan redigere sider. Derfor har heller ingen eierskap til sidene. Konseptet er slik fordi man utvikler den bestemte tekstsamlingen sammen, noe som gjør arbeidet mer effektivt enn om alle hadde sittet og skrevet på hver sin tekstsamling eller nettside. Ved å gjøre nettpublikasjon enkelt og gi denne muligheten til alle, åpner wiki for to-veis-kommunikasjon og samarbeid på nett.

Begrepet *WikiWiki* ble opprinnelig brukt på nettstedet WikiWikiWeb som ble laget av Ward Cunningham i 1995. Fra ham stammer både ordet og konseptet, og han laget også den første wikitjeneren ved hjelp av programmeringsspråket Perl.

Wikipedia er den mest besøkte og brukte wikien i verden, og har gjort teknologien allment kjent. Den er utviklet med wiki-programvaren MediaWiki.

Wikier kan også bli brukt internt i bedrifter, skoler og organisasjoner for å forenkle samarbeid og kunnskapsdeling og for å samle på denne kollektive kunnskapen som en ressurs for fremtiden. Gjennom wiki kan man samarbeide rundt dokumenter, komme frem til avgjørelser og holde hverandre oppdatert.

## Sammenligning av html- og wikisyntaks

En wiki er en eller flere nettsider laget med det mål å gi lesere muligheten til å bidra med og endre på innhold ved bruk av et «markup-language» (digitalt språk med syntaksregler for formatering). Noen wikier har et brukergrensesnitt som liknet veldig det man også finner igjen i MS Word, PowerPoint og lignende, og senker dermed brukerterskelen enda mer. Wikiteknologi senker brukerterskelen for publisering av nettsider. Wikier er også kjent for å gjøre det enkelt å lenke sider og gi muligheten til å koble innhold på en mer fleksibel måte.

## Referanser


## Eksterne lenker
* Ward Cunninghams opprinnelige beskrivelse
1650

## Fødsler
*14. november – Vilhelm III av England (d. 1702)

## Dødsfall
*11. februar – René Descartes, fransk matematiker og filosof (f. 1596)
*27. juni – Mario Theodoli, italiensk kardinal (f. 1601)
*Giuseppe Alabardi, italiensk maler
1649

## Begivenheter
*30. januar – Karl I av England dømmes til døden og halshogges i London

## Fødsler
*9. april – James Scott, 1. hertug av Monmouth, (d. 1685)

## Dødsfall
*30. januar – Karl I av England, (f. 1600)
1651

## Begivenheter
*1. januar – Karl II blir kronet til konge av Skottland.
*Ole Johnsen Jaastad lager Jaastadfela, verdens eldste hardingfele
*Navigasjonsakten ble vedtatt i England

## Dødsfall
* Ngawang Namgyal, Bhutans grunnlegger (f. 1594)
* 7. april – Lennart Torstenson, svensk offiser og statsmann (f. 1603)
1648

## Begivenheter
* Frederik III krones til dansk-norsk konge
* Den norske adelen lager jordebøker i forbindelse med kongekroningen
* 7. oktober – Minst 85 mennesker omkom da Göta älv ble blokkert av et kvikkleireskred fra vestre elvebredd, som da tilhørte Norge, og som førte til oversvømmelse.
* 25. oktober – Freden i Westfalen (Tredveårskrigen)

## Fødsler
* ukjent dato – Kirsten Jensdatter, dansk salmebok-forfatter.
* ukjent dato – David Hollatius, tysk luthersk teolog og dogmatiker (d. 1713)
* ukjent dato og usikkert år – Edward Lloyd, drev Lloyd's Coffee House i London som ble møtested for handelsfolk og skipseiere (d. 1713)

## Dødsfall
* 28. februar – Christian IV, konge av Danmark og Norge (f. 1577) 

## Referanser
Albin Express

**Albin Express** er en seilbåt som ble tegnet av en av Sveriges mest kjente båtkonstruktører, Peter Norlin, i 1978. De fleste Expressene ble laget hos Albin Marin i noen hektiske år fra 1979 til 1982 da det ble produsert over 1100 stykker. Den største flåten finnes naturlig nok i Sverige, men de senere årene er det mange norske seilere som har reist over kjølen for å hente hjem en Express. Flåten i Norge teller i dag over 230 båter og en stor del av disse er aktive på regattabanen. Med omkring 50 påmeldte, har Albin Express vært den største klassen som har stilt i Færderseilasen de siste årene. Ved det kombinerte norges- og nordiske mesterskapet i Express i august 2014 deltok 109 Expresser, noe som gjorde konkurransen til tidenes største entype kjølbåtmesterskap i Norge.   Klasseklubben i Norge heter Norsk Expressklub og har omkring 200 medlemmer.

## Historie
Lars Nylander ved Albin Marin hadde observert J/24s seiersgang, og ønsket derfor å lage en liten, rask seilbåt. Den svenske båtkonstruktøren Peter Norlin fikk oppdraget og tegnet en lettseilet, rask og billig båt. Imidlertid kunne den nye båten med selvslående fokk ikke konkurrere med J/24 i lett vind, så Peter Norlin forlenget den forut og akter med en halv meter, gjorde stevnen brattere og erstattet den selvslående fokken med en 110 % fokk. Fabrikken i Kristinehamn satte alle kluter til og bygget båten på rekordtid. Expressen fikk raskt sitt gjennombrudd på det svenske markedet, da den var velseilende og som 3/4 fabrikat var prisen 49&nbsp;900&nbsp;svenske kroner.

Albin Express ble fra starten en enorm suksess, og båten ble raskt klassebåt og fikk klasseklubb. I september 1979 var det tid for det første svenske mesterskapet, hvor Peter Sundelin ikke uventet tok seieren.

Albin Marin AB produserte for fullt i perioden 1979–81 og mer enn 1000 båter ble bygget. Etter en intens periode gikk salget ned, og produksjonen fortsatte 1982–84 ved Nya Albin Marin AB på Gotland hvor man rundet byggenummer 1100. Alle disse Expressene ble levert som 3/4 fabrikat.

Albin Express-produksjonen opphørte i en periode, men Express produktion AB på Gotland fortsatte å bygge andre båter og gjenopptok produksjonen av Express i 1989–90. 10 båter ble bygget – en del i blå plast som ble levert til Finland. Etter det ble formene solgt til Rent-A-Boat, en virksomhet Bengt Söderberg, Peter Norlin og Jörgen Nilsson stod bak. Først i 2000 ble neste Express støpt: En rød luksus-Express med byggenr. 2000 ble bygget i Estland. I 2001 ble den neste bygget, men denne gang i Arboga. Og i 2002 ble byggenr. 2002 plastet av RS-Plast og ferdiggjort av eierne. I 2003 solgte Rent-A-Boat formene videre til Nya Expressbyggarna som bygget 10 båter. Finessabåtar AB i Trosa overtok formene i 2005 og selger nå nye Expresser.

## Se også
* Albin Vega
* Albin Viggen
* Albin Ballad
* Albin Stratus

## Eksterne lenker
* Norsk Expressklubb. 
* Norges Seilforbund.
* Svensk Expressklubb.
* Finessabåter AB.
* Seilas/Båtliv: Nordisk Båttest: *[http://seilmagasinet.no/katalog/filer/25752_0.pdf J24, Maxi 80 Racer, Albin Express.]*
* Sailguide.com: Albin Express.
* Oversikt over alle Albin seilbåter 1968 – 1991.
350

## Begivenheter
*Frankerne kommer under romersk styre.

## Dødsfall
* Konstans, vestromersk keiser

## Musikk
* Schola Cantorum for kirkesang blir grunnlagt i Roma
1179

## Begivenheter
### Utlandet
*Pave Alexander III avholdt det økumeniske tredje Laterankonsil, hvor over 300 biskoper deltok. 
*Det tyske klosteret *Dargun cistercienserkloster* ble gjenopprettet etter å ha vært ødelagt.
### Norge
*19. juni – Slaget på Kalvskinnet der birkebeinerflokken under Sverre Sigurdsson seirer over styrker lojale til Magnus Erlingsson

## Fødsler
* Snorre Sturlason, islandsk høvding, forfatter og skald (d. 1241)

## Dødsfall
*Erling Skakke, norsk stormann i borgerkrigstida (f. 1115)
*Jon Torbergsson, kongelig lendmann og storbonde på Randaberg (f. 1153)  
*17. september – Hildegard von Bingen, tysk nonne, dikter og komponist (f. 1098)
*Adalbert von Sommerschenburg, tysk greve
George Eastman

**George Eastman** (1854–1932) var en amerikansk oppfinner som grunnla Eastman Kodak og oppfant den fotografiske filmen. Den fotografiske filmen dannet også grunnlaget for oppfinnelsen av filmen.

Eastman registrerte varemerket Kodak 4. september 1888 og fikk patent på det første kameraet med film.

Eastman bidro til Eastman School of Music ved University of Rochester, og valgte den norske pianisten Alf Klingenberg som skolens første rektor. Klingenberg hadde i 1912 startet DKG Institute of Musical Art i Rochester. Eastman kjøpte denne skolen av Klingenberg i 1919. Den amerikanske komponisten Howard Hanson ble skolens andre rektor. Under Hansons ledelse ble den en av de ledende musikkskolene i USA.

I 1925 trakk Eastman seg tilbake ifra administrasjonen av Kodak og ble styreformann. Han konsentrerte seg heretter om mer filantropiske aktiviteter.

I 1932 begikk han selvmord og etterlot en lapp der det sto «Jeg har gjort mitt arbeid, hvorfor vente?» Under sin livstid gav han bort rundt 100 millioner dollar, mest til University of Rochester og Massachusetts Institute of Technology (under navnet «Mr. Smith»). Han har en stjerne på Hollywood Walk of Fame.

Eastmanbygningen i Brussel skal fra 2016 inneholde House of European History.

## Referanser
Systemdynamikk

**Systemdynamikk** er en mengde konseptuelle verktøy som muliggjør forståelse av ikke-lineær oppførsel i komplekse systemer over tid. Eksempel på slike systemer kan være global befolkningsutvikling, klimaendringer, store organisasjoner, etc. Et fokus i systemdynamikk er tilbakekobling i systemene og hvordan dette kan bryte med beslutningstagernes intuisjon. Modellene brukes også gjerne til å vise hvordan svingninger i for eksempel pris eller produktivitet, som gjerne tilskrives eksterne forhold, for eksempel børs og lønnsoppgjør, egentlig kan forklares utfra systemets indre dynamikk.

Systemdynamikk brukes ofte i utviklingen av formelle datamodeller for simulering av tiltak og langsiktig utvikling i komplekse systemer. Ut ifra dette vil systemdynamikk kunne oppfattes som et verktøy for langsiktig læring og testing av strategier i en simulert, og således risikofri verden. Dette omtales ofte som en «management flight simulator».

I tillegg til matematiske formuleringer benyttes «Stock and Flow» diagram som gir en god oversikt over modellers struktur. Dette gjør dynamiske modeller tilgjengelige for folk som strever med matematikken. Et fåtall symbol er tilstrekkelige til å illustrere all dynamiske system. Dette gjør systemdynamikk til et godt pedagogisk verktøy og det gjøre det enklere å samarbeide og formulere tverrfaglige modeller.

Fagfeltet har sin opprinnelse fra Massachusetts Institute of Technology i USA, hvor Jay Forrester anses å være fagfeltets grunnlegger. Begrep og verktøy er beslektet med ingeniørfaget kontrollteori, også kalt kybernetikk.

I Norge tilbys det en mastergrad i systemdynamikk ved Universitetet i Bergen.

## Eksterne lenker
* Systemdynamikk-sider hos Universitetet i Bergens
Gruppevare

**Gruppevare** er en fellesbetegnelse på programvare som har til hensikt å muliggjøre samarbeid og kommunikasjon i grupper ved hjelp av informasjonsteknologi. Eksempler på dette kan være e-post, felles elektronisk kalender, arbeidsflyt-systemer og chat-systemer. Kan inndeles i synkrone og asynkrone systemer.

Et eksempel på resultatet av slik programvare er utviklingen av Wikipedia.
Brødrene Lumière

**Brødrene Lumière**, bestående av **Auguste** (født 19. oktober 1862, død 10. april 1954) og **Louis Lumière** (født 5. oktober 1864, død 6. juni 1948), var to franske oppfinnere og forskere. De er særlig kjent for verdens første filmfremviser, den såkalte kinematografen, som ble demonstrert i 1895. De foretok også avgjørende eksperimenter innen fargefotografi og utviklet autokrommetoden.

## Liv og arbeid
Brødrene Lumière ble født i den franske byen Besançon og vokste opp i Lyon hvor familien flyttet i 1870.

Faren, Antoine, var maler og fotograf, og etablerte et studio i Lyon. Begge brødrene begynte å arbeide for faren, og familiebedriften vokste. Familiebedriften omfattet i 1894 en fabrikk med 300 ansatte som produserte fotografiske plater.

Brødrene Lumière ble utfordret av sin far til å lage et apparat som kombinerte levende bilder med projeksjon. Den 13. februar 1894 fikk de patent på et kombinert filmkamera og fremviser, og den 22. mars 1895 etter arrangerte de en privat filmvisning. Den første forestillingen for et betalende publikum fant sted 28. desember i Paris, på *Grand Café* i *[[Boulevard des Capucines]]*.

Brødrene mente at deres oppfinnelse ikke hadde noen fremtid, men grunnla likevel det mest kjente fotografiske firmaet i Frankrike og fortsatte å eksperimentere med film resten av livet, deriblant med widescreen og fargefilm. De har fått hver sin stjerne på Hollywood Walk of Fame.

I 2005 ble Louis Lumière nevnt i TV-programmet Le Plus Grand Français de tous les temps, hvor franske seere ble spurt hvem de anså som de største franskmennene gjennom tidene. I 2011 ble Louis Lumière nevnt i den britiske dokumentarserien Filmens historie (The Story of Film: An Odyssey) på TV-kanalen Channel 4.

## Filmografi (utvalg)

* 1895 – *[[Le Repas de bébé]]*
* 1895 – *[[Les Forgerons (stumfilm av Lumière)|Les Forgerons]]*
* 1895 – *[[La Pêche aux poissons rouges]]*
* 1895 – *[[La Sortie de l’usine Lumière à Lyon]]*
* 1895 – *[[Démolition d’un mur]]*
* 1895 – *[[L’Arroseur arrosé]]*
* 1895 – *[[Barque sortant du port]]*
* 1895 – *[[Baignade en mer]]*
* 1895 – *[[Place des Cordeliers à Lyon]]*
* 1895 – *[[Le Repas de bébé]]*
* 1895 – *[[Démolition d’un mur]]*
* 1895 – *[[Le Débarquement du congrès de photographie à Lyon]]*
* 1895 – *[[La Pêche aux poissons rouges]]*
* 1895 – *[[Partie d’écarté]]*
* 1895 – *[[La Voltige]]*
* 1895 – *[[Le Saut à la couverture]]*
* 1895 – *[[Les Forgerons (stumfilm av Lumière)|Les Forgerons]]*
* 1895 – *[[L'Arrivée d'un Train en Gare de la Ciotat]]*
* 1895 – *[[Le Débarquement du congrès de photographie à Lyon]]*
* 1896 – *[[Carmaux, défournage du coke]]*
* 1896 – *[[La Charcuterie mécanique]]*
* 1896 – *[[Lions, Jardin zoologique, Londres]]*
* 1896 – *[[Tigres, Jardin zoologique, Londres]]*
* 1896 – *[[Pélicans, Jardin zoologique, Londres]]*
* 1896 – *[[The Melbourne Cup]]*
* 1897 – *[[Bataille de neige]]*
* 1897 – *[[Départ de Jérusalem en chemin de fer]]*
* 1898 – *[[Procession à Séville III]]*

## Referanser


## Eksterne lenker
* 
* 
*  Louis Lumière på Internet Movie Database
*  Auguste Lumière på Internet Movie Database
*  Tidlige kortfilmer på Institut Lumière
Jeløya

**Jeløya** er en øy i Moss kommune. Den er en av de største øyene i Ytre Oslofjord, den er egentlig en halvøy hvor det er gravd ut en kanal mellom Værlebukta og Mossesundet. Den er cirka en mil lang og vel 4 kilometer bred, og vel 19 kvadratkilometer stor. 

Mot øst ligger øya ned mot Mossesundet, i sørøst mot Verlebukta. Ut fra den sørvestlige delen ligger Gullholmen med en ubetjent fyrstasjon. Nordvest av Jeløya ligger Bile og Bevøya, mens nordsiden vender mot Sonsbukta og øya Gjøva. Øyas høyeste punkt er Rambergåsen, 140,2 meter over havet.

Fram til 1946 var Jeløy herred en egen kommune.
Jeløya har vel  innbyggere.

## Etymologi
Det gammelnorske navnet på øya var *Jalund* og *Jǫlund*. Bjorvand og Lindeman mener dette kommer av urnordisk **elundu* «skum, brenning», som igjen kommer av en germansk stamme **elund-* 



## Litteratur
* Ørnulf Ree: *Varna skipreide: Mot bakgrunn av almen norsk historie*. (1947) 
* Eva Ramm og Trygve Alfarnæs: *Jeløy-vandringer*. (1980)
* Leif T. Andressen og Nils Johan Ringdal: *Moss bys historie*. (1989–1994)
* Edmund Schilvold: *[https://web.archive.org/web/20070930015953/http://www.schilvold.com/bokutgivelser.html For alltid Jeløy. En hyllest til Oslofjordens perle]*. (2006)

## Eksterne lenker
*
Balansert målstyring

**Balansert målstyring** (**BMS**) er et strategi- og ytelsesmålingsverktøy for målstyring som i dag baseres på et flerdimensjonalt rammeverk for å kunne implementere og ytelsesmåle vedtatte strategier på alle nivåer i en organisasjon.

Konseptet ble første gang lansert på starten av 1990-tallet av de to amerikanske akademikerne Robert S. Kaplan og David P. Norton. Ledelsessystemet er omtalt og klassifisert av Harvard Business School som et av de viktigste tilskuddene innen ledelseslitteraturen de siste 75 årene. De seneste årene har balansert målstyring vært et av de ledelsessystemene som har hatt størst fremgang og tyngde globalt innen både offentlig og privat sektor. 

## Eksterne lenker
* Balanced Scorecard Collaborative
* Bscworld 
* The Balanced Scorecard Institute
Kvark

**Kvarker** er, sammen med leptonene (for eksempel elektroner) de minste byggesteinene vi kjenner til i naturen i dag. Kvarker regnes for punktformige elementærpartikler. De opptrer aldri alene, men danner par eller tripletter som kan observeres i detektorer. Protoner og nøytroner består av tre kvarker hver. Elektroner består ikke av kvarker.

Navnet kvark (engelsk *quark*) ble introdusert av Murray Gell-Mann ut fra et sitat i Finnegans Wake av James Joyce: «Three quarks for Muster Mark!».

## Typer og egenskaper
Per 2025 er seks typer kvarker eksperimentelt påvist, og ingen eksperimenter tyder på at det finnes flere enn disse seks typene.

Eller, for enkelhets skyld, d u s c b t. For hver av disse finnes det en tilhørende antikvark som er kvarkens antipartikkel).

d- og u-kvarkene bygger opp de partiklene som materien vi omgås til daglig består av, nemlig protoner og nøytroner, partiklene som bygger opp atomkjernene. Nøytroner og protoner består av tre kvarker. Nøytronet er bygd opp av **udd**, og protonet av **uud**.

## Kvark-gluon-plasma
Det har som nevnt innledningsvis vært generell enighet om at kvarker ikke kan eksistere fritt. Likevel lager man nå modeller hvor dette kan være mulig i nøytronstjerner. Kvarkene er ikke helt frie, da de er avgrenset til det indre av stjerna. Kvarkene, og de partiklene som fungerer som bærere av kreftene mellom dem, gluonene, vil i en slik modell sammen danne et plasma som har fått det karakteristiske navnet Kvark-gluon-plasma.

## Referanser


## Kilder
* Universitetet i Oslo: En oppsummering av partikkelfysikk Besøkt 4. januar 2025
* CERN: Fifty years of quarks Besøkt 4. januar 2025
49er

**49er** er en tomanns skiffjolle. Den ble konstruert av Julian Bethwaite, og ble valgt som olympisk klasse av Det internasjonale seilforbundet (ISAF) etter en konkurranse hvor ISAF ønsket nytt liv i seilsporten. Den har vært olympisk klasse siden sommer-OL i Sydney i 2000, og ble en umiddelbar suksess. Mannskapet deler oppgavene mellom seg; rormannen tar taktiske og strategiske valg, og gasten trimmer seilene. Begge har trapes som benyttes for å holde båten flat i mye vind. 49eren er lillesøster til Skiff 18, og storesøster til 29er. **49erFX** er en utgave med litt mindre seil (storseil 13,8 kvadratmeter) som er OL-klasse for kvinner.

## De olympiske leker

## Referanser


## Eksterne lenker
* International 49er Class website
1628

## Begivenheter
*18. januar – Trondhjemske regiment opprettes første gang
*Det første dokumenterte utbrudd fra vulkanen Sangay, Ecuador
*10. august – Regalskipet «Vasa» sank, etter å ha seilt ca. 1&nbsp;500 meter
*Byen Kiratpur blir grunnlagt (India)
*Det ble etablert myntverk i Christiania, basert på sølv fra gruvene og sølvverket på Kongsberg
*Den norske hæren blir grunnlagt av kong Christian IV

## Dødsfall

*Ming Xi Zong, konge i Mingdynastiet i Kina
* 23. august – George Villiers, 1. hertug av Buckingham (f. 1592)
Mentor

**Mentor** (gresk: Μέντωρ, *Méntōr*; «vis», «rådgiver») var sønn av Alkimos. I sine aldrende år var Mentor en venn av helten fra Trojakrigen, Odyssevs, som fortalt av Homer i *[[Iliaden]]* og *[[Odysseen]]*. Odyssevs ga Mentor og sin fosterbror Eumaios ansvaret for oppfostringen av sin sønn Telemakhos og med ansvaret for hans palass da han selv reiste for å kjempe i Troja.

Da gudinnen Athene besøkte Telemakhos forkledde hun seg som Mentor for å skjule seg fra de plagsomme frierne til hans mor Penelopeia. Som Mentor oppmuntret hun Telemakhos til å stå opp mot frierne og reise utenlands for å finne ut hva som har skjedd med hans far. Da Odyssevs kom tilbake til Ithaka opptrådte Athene på nytt i skikkelsen til Mentor i Odyssevs' palass.

## Mentor som begrep

På grunn av Mentors forhold til Telemakhos og for den forkledde Athenes oppmuntring og praktiske planer for å håndtere personlige dilemma, har personnavnet Mentor kommet inn i språket for å benevne en person som drar nytte av sin kunnskap for å lære og veilede andre som har mindre erfaring. Den generelle bruken av ordet har antagelig kommet via senere populære romanser hvor Mentor spilte en langt større rolle enn hva han gjør hos Homer.

Den første moderne bruken av begrepet som er dokumentert, kan bli sporet til en didaktisk bok fra 1699: *Les Aventures de Télémaque* av den franske forfatteren François Fénelon hvor hovedpersonen er Mentor. Denne boken ble meget populær på 1700-tallet.

## Referanser


## Litteratur
* Karlsdottir, Ragnheidur og Kvalsund, Ragnvald (2009): *Mentoring og coaching i et læringsperskpektiv*. Trondheim: Tapir Akademisk Forlag. ISBN 978-82-519-2409-2
* Roberts, Andy. (1999): «The origins of the term mentor» i: *History of Education Society Bulletin* *64*, s. 313–329.
* Roberts, Andy: ''Homer’s Mentor: Duties Fulfilled or Misconstrued'' (PDF), en videreføring av avhandling nevnt over.

## Se også
* Mentorskap

## Eksterne lenker
* Mentor, *Wiktionary*
Neo

**Neo** er et internasjonalt hjelpespråk laget av den belgiske diplomaten Arturo Alfandari (1888 – 1969) og publisert i 1937.

Som mange andre språklagere tok Alfandari utgangspunkt i Esperanto. Han reduserte bruken av for- og etterstavelser, og bygde ut ordforrådet. Ordstammene ble gjort så korte som mulig. I Neo legges det vekt på rytme og vellyd, på bekostning av gjenkjennelighet. Resultatet er at Neo ved første øyekast kan virke like utilgjengelig som Schleyers Volapük fra 1879.

Neo fikk en del oppmerksomhet på 1960-tallet gjennom Alfandaris plastinnbundne bøker på engelsk og fransk. Det er fremdeles mulig å komme over dem i antikvariater. Men det gikk likevel med Neo som med de fleste andre slike språkprosjekter.

## Språkeksempel

Fader vår på Neo:

Na Patro ki sar in cel,
siu ta nom santat.
Venu ta regno.
Siu fat ta vol,
asben in cel, as on ter.
Na shakida pan ne diu oje.
E ne pardonu na debos,
as nos pardonar na deberos.
E no ne induku in tentado,
mo ne fridu da mal.

## Eksterne lenker
* "Friends of Neo" - Yahoo gruppe
* "Amikos de Neo" - Blog om språk Neo
JSP

**JSP** eller **JavaServer Pages** er et serversidespråk for dynamiske websider basert på Java.

Språket oversettes av en server som gjør all koding om til html taggs.
man slipper også å bruke klasser / objekter for å skrive godkjent kode.

Der JSP-koden skal skrives legger man på en . Skal man skrive koder, som man vil hente senere i programmet kan man lage såkalte metoder. Disse lager man  rundt og inneholder hva som er input og output.

Denne metoden henter et tall ( radius til en kule) og finner arealet av kulen:


```
<%!
int areal(int radius)
{
  int areal;
  areal = (Math.PI * radius * radius);
 return areal;
}
%>
```


skrive ut Hello World:


```
<%
out.println("Hello World");
%>
```

## Eksterne lenker
*
Arturo Alfandari

**Arturo Alfandari** (født 8. juni 1888 i Italia, død 1. mai 1969) var en belgisk diplomat. Opprinnelig kom han fra Italia.

## Liv
Alfandari var opprinnelig fra Italia og under den første verdenskrig tjenestegjorde han som krypto-offiser i den italienske overkommandoen. Etter krigen bosatte han seg i Belgia hvor han arbeidet med eksport og ble etterhvert diplomat for Belgia.

I tillegg til Neo snakket han syv språk.

## Neo
Han er kjent som opphavsmannen til språket Neo, første gang presentert i 1937. Som mange andre språklagere tok Alfandari utgangspunkt i esperanto. Han reduserte bruken av for- og etterstavelser, og bygde ut ordforrådet. Ordstammene ble gjort så korte som mulig. I Neo legges det vekt på rytme og vellyd, på bekostning av gjenkjennelighet. Resultatet er at Neo ved første øyekast kan virke like utilgjengelig som Schleyers volapük fra 1879.

Alfandaris språk er blitt omtalt som "den naturlige og uunngåelige videreutviklingen av esperanto" (P. Rasquin) og som "en radikal og etter måten tilfredsstillende reform av esperanto, som kunne blitt akseptert av esperantistene selv som en forenkling av språket deres." (A. Lavagnini).

Neo fikk en del oppmerksomhet på 1960-tallet gjennom Alfandaris plastinnbundne bøker på engelsk og fransk. Det er fremdeles mulig å komme over dem i antikvariater. Men det gikk likevel med Neo som med de fleste andre slike språkprosjekter: det overlevde ikke sin skaper.

Det som først og fremst fikk Alfandari til å legge ned så mye arbeid i Neo, var ønsket om fred i verden. «Enten dere er flamlendere eller wallonere, hvite eller svarte, amerikanere eller russere, så ønsker dere alle fred. Gjør da et forsøk på å forstå hverandre og på å holde av hverandre.»

## Referanser
Cecilie Dahl

**Cecilie Dahl** (født 1789, død 1863) var den første offentlig ansatte jordmoren i Sogn. 
Hun ble ansatt 1. november 1822, og var jordmor for Vik og Lavik frem til sin død.

Cecilie Dahl var husmannsdatter fra Mobakken i Hafslo, og ble utdannet ved jordmorskolen i Christiania i 1819&ndash;20. 
Hun giftet seg med kobberslager Ole Dahl i 1822.
Ekteparet flyttet deretter til Vik i Sogn, hvor Cecilie Dahl ble ansatt som jordmor.

## Eksterne lenker
* Cecilie Dahl (1789–1863) – den første jordmoren i Vik
Gründerskolen

**Gründerskolen** er et samarbeidsprosjekt mellom norske universiteter og høyskoler, rettet mot aspirerende gründere. Programmet gir 30 studiepoeng og koordineres av Senter for entreprenørskap ved Universitetet i Oslo. Gründerskolen har til hensikt at studenter skal få kunnskap og erfaring med forretningsutvikling i høyteknologiske oppstartsbedrifter. 

Programmet er åpent for studenter fra mange forskjellige fagfelt, deriblant; økonomi, ingeniørfag og medisinske fag. Kvinneandelen har vært oppimot 50%.

Studentene som tas opp deltar på et tredelt program bestående av: 
* et forkurs (på vårparten) om oppstartsvirksomhet
* et utenlandsopphold (sommer) bestående av et intensivt program med fulltids hospitering i en utenlandsk oppstartsbedrift på dagtid samt kveldsstudier ved et anerkjent universitet
* et avsluttende seminar (høst) med prosjektoppgave
__NOTOC__  
## Historikk
I skoleåret 1997–1998 var professor Nils Christophersen besøkende forsker ved Stanford University, og opplevde at det var en synergi mellom universitet og entreprenørmiljøet. Dette inspirerte han til å få opprettet et program rettet mot aspirerende gründere. Det første kullet i 1999 bestod av seks studenter, mens antall studenter i 2006 var 144.

## Destinasjoner
I 2006 dro studentene ved Gründerskolen til fem forskjellige destinasjoner; London, Silicon Valley, Boston, Johannesburg og Singapore. I 2007 ble også Shanghai gjeninnført som destinasjon. I 2008 byttet man Johannesburg med Cape Town, men man fortsatte samarbeidet med Wits Business School, som ligger i Johannesburg. I 2009 er det to nye destinasjoner — Houston og Monterrey — mens man ikke drar til Cape Town.

### Oversikt over destinasjoner og antall deltagere

## Priser
I 2006 ble Gründerskolen tildelt UiOs «pris for godt læringsmiljø» og 250 000 kroner.

## Alumni
Gründerskolen har en aktiv alumniforening med over 1000 tidligere studenter. Alumniforeningen jobber for aktiv nettverking mellom medlemmene og arrangerer også en årlig middag for å samle studentene.

## Selskaper etablert av Gründerskole-deltagere

* Dineputer.no – etablert 2018 av Tor Harung og Tore Skobba, puter på mål 
* Windflip AS – etablert 2009 av Ane Christoffersen
* Rubrikk.no – etablert av Sigbjørn Rivelsrud og Adil Osmani
* Innovitae AS  – etablert 2005 av Hans Kristian Fjeld og Aleksander Solheim, konsulentselskap
* Lynet AS – startet 2008 av Christian Moen, bygger ut fibernett for bredbånd
* XT Software – etablert av Håvard Bjor, utvikler musikkredigeringsverktøy
* InCent Pte Ltd – etablert av Geir Sand Nilsen og Cato Gullichsen, mobilmarkedsføring
* Mobilskole AS – startet 2007 av Håkon Kalbakk som en spin-off fra InCent, kommunikasjonsløsninger via SMS til skoler
* Yast.com – startet 2008 av Halvor Gregusson, online verktøy for registrering av tidsbruk
* NorskGründer.net – etablert 2014 av Espen Solhaug, nettverk for norske gründere.
* Huddlestock - etablert 2014 av Murshid Ali, et børsnotert Fintech-selskap

## Referanser




## Eksterne lenker
* Gründerskolens hjemmeside
* Gründerskolen Alumni
Ayub Khan

**Ayub Khan**, egentlig **Mohammad Ayub Khan** (født 14. mai 1907 i Rehana i distriktet Haripur i Britisk India, død 19. april 1974 i Islamabad) var fra 1958 til 1969 president i Pakistan.

## Liv og virke
### Bakgrunn
Ayub Khan var pashtun og hans far var risaldar-major ved et kavaleriregiment i den britisk-indiske armé. Ayub Khan gikk til skole i Sarai Saleh, en småby ca 6,5 km fra hjemlandsbyen - han kom seg dit og hjem ridende på et muldyr. Senere begynte han på en skole i distriktshovedstaden Haripur, der han bodde med bestemoren.

Fra 1922 studerte han ved *[[Aligarh Muslim University]],* der han tok bachelor of arts-eksamen.

### Militær
Deretter ble Ayub sendt til Royal Military Academy Sandhurst i England og ble så offiser ved 14th Punjab Rifles. 

Under Annen verdenskrig var han kaptein og senere major på Burma-fronten. Etter krigen og Indias deling ble han del av Pakistans væpnede styrker, og avanserte raskt til brigadegeneral. Som sådan kommanderte han en brigade i Wasiristan og ble i 1948 forflyttet med generalmajors rang til Østpakistan, der han kommanderte en divisjon som hadde ansvar for hele denne landsdelen. 

I januar 1951 ble general Ayub Khan den første pakistaneren som trådte inn som øverstkommanderende for Pakistans militærvesen, da han etterfulgte briten Douglas Gracey i denne posisjonen.

### President
Den 7.&nbsp;oktober begikk en gruppe pakistanske militærledere miitærkupp, og Iskander Ali Mirza trådte inn som landets nye president. Den 27.&nbsp;oktober 1958 begikk Ayub Khan og hans støttespillere et nytt statskupp, avsatte Iskander Mirza, og Ayub Khan utropte seg selv til president.

Under Ayub Khans styre ble det gjennomført en stor jordreform. En ny konstitusjon trådte i kraft 1962, men makten ble værende i Ayub Khans hender.

Den pakistanske økonomien var ustabil fra før, og ble ytterligere svekket av krigen mot India. I 1968 brøt det ut uroligheter som viste tegn på å kunne slå over i borgerkrig. Ayub var da under stort politisk press og slet dessuten med dårlig helse, og han gikk av den 25. mars 1969. Han overlot makten til hærsjefen Yahya Khan, og dette maktskiftet skjedde ikke i overensstemmelse med grunnloven. Yahya Khan satte deretter grunnloven og de sivile lovene helt til side.

## Referanser


## Litteratur
* Mohammad Ayub Khan: *Erinnerungen und Bekenntnisse*. Horst Erdmann Verlag, Tübingen und Basel 1968, ISBN.
* Karl J. Newman: *Pakistan unter Ayub Khan, Bhutto und Zia-ul-Haq*. Weltforum Verlag, München-Köln-London 1986, ISBN 3-8039-0327-0.
* Christophe Jaffrelot (utg.): *A History of Pakistan and its Origins*. 1. Auflage. Wimbledon Publishing Company, London 2002, ISBN 1-84331-030-9.
Islamabad

**Islamabad** (urdu: اسلام آباد) er hovedstaden i Pakistan. Byen utgjør administrativt et eget hovedstadsterritorium, men området er historisk del av provinsen Punjab. Byen har over to millioner innbyggere, og utgjør sammen med tvillingbyen Rawalpindi den tredje største byregionen i Pakistan med over 4,5 millioner innbyggere.

Byen har fått oppmerksomhet for å ha en høy levestandard, høyt fokus på sikkerhet, og mange grøntområder. 

Tidligere hovedstad i Pakistan var Karachi, som ligger helt sør i landet. I 1958 ble det bestemt av daværende president, Ayub Khan, at Islamabad skulle bygges og bli den nye hovedstaden. Byggingen startet i 1961 og de første innbyggerne flyttet hit to år senere. Byen er velorganisert, med inndeling i sektorer med egne moskéer og markedsplasser. Byen har en egen enklave hvor fremmede lands ambassader er plassert. Her finnes den enorme Faisalmoskéen, og universitetet Quaid-i-Azam.

## Galleri

Fil:Faisal mosque2.jpg|Faisalmoskeen i Islamabad, ferdigstilt i 1984, er verdens største moske av sitt slag.
Fil:Blue Hour at Pakistan Monument (cropped).jpg|Pakistan Monument. 
Fil:Faisal Mosque, Islamabad III.jpg|Islamabad med Faisalmoskeen i bakgrunnen. 
Fil:Faisal Masjid seen from Margalla Hills.jpg|Åsene utenfor Islamabad. 


## Referanser


## Eksterne lenker
*
Geir Jordet

**Geir Jordet** (født 26. januar 1974) er professor ved Norges idrettshøgskole (NIH). Han tok sin doktorgrad ved NIH i 2004, og var da den yngste ph.d.-kandidat uteksaminert fra skolen, og den første som tok graden innenfor fotball.

Fra 2004 til 2007 var Jordet førsteamanuensis i idrettspsykologi ved Universitetet i Groningen i Nederland.

Jordet forsvarte sin avhandling 3. februar 2004. Den hadde tittelen «Perceptual expertise in dynamic and complex competitive team contexts: An investigation of elite football midfield players». Hensikten med prosjektet var å undersøke hvordan, og under hvilke betingelser, spesialiserte midtbanespillere i fotball søker og undersøker informasjon, og hvilken informasjon de oppfatter som relevant i kampsituasjon og hvordan dette kan utvikles gjennom mental trening. 

Totalt åtte profesjonelle fotballspillere fra flere land, alle på internasjonalt nivå, deltok i prosjektet. Han startet arbeidet med doktorgradsprosjektet ved Norges idrettshøgskole i september 1999 og oppholdt seg fire måneder ved New York University (høsten 2002) og 3 måneder ved University of Connecticut (høsten 2003), under arbeidet med prosjektet. 

I 2005 ga Jordet ut boken «Sporty Business» i samarbeid med Anders Hall Grøterud. I boken forsøkte forfatterne å vise hvordan idrettspsykologi kan overføres til andre yrkesgrupper.

Jordet har grunnfag og mellomfag i idrett fra Norges idrettshøgskole og fullførte hovedfag samme sted i desember 1998. Han har også semesterenheter i psykologi ved Universitetet i Oslo. Tidligere har han vært trener i toppserien i fotball for kvinner. Han har også jobbet som rådgiver innen idrettspsykologi.

## Referanser


## Eksterne lenker
1646

## Fødsler
*Petter Dass, norsk teolog og dikter (d. 1707)
*15. april – Christian V, konge av Danmark-Norge (d. 1699)
*1. juli – Gottfried Leibniz, tysk matematiker og filosof, ( d. 1716)
1645

## Begivenheter
* Nordens eldste avis, svenske Ordinari Post Tijdender, ble gitt ut.
*Freden i Brömsebro Norge mister Jämtland og Härjedalen til Sverige.

## Fødsler
*22. januar – William Kidd, skotsk pirat (d. 1701)
*10. august – Eusebio Francisco Kino, italiensk misjonær (d. 1711)

## Dødsfall
*10. januar – William Laud, erkebiskop av Canterbury (f. 1573)
*13. juli – Tsar Mikael av Russland (f. 1596)
1644

## Begivenheter
*Kobberverket på Røros starter driften.

## Fødsler
*5. oktober – Ole Christensen Rømer, dansk matematiker og astronom (d. 1710)
**ukjent dato*
**Antonio Stradivari, italiensk fiolinmaker (d. 1737)
**Matsuo Basho, japansk dikter (d. 1694)

## Dødsfall
* 25. april – Chongzhen-keiseren, siste Ming-keiseren av Kina (selvmord) (f. 1611)
* 29. juli – Pave Urban VIII (f. 1568)
* Salomon Sartor, boktrykker som virket i København.
1643

## Begivenheter

### Verden
 
* 21. januar – Abel Tasman oppdaget Tonga
* 6. februar – Abel Tasman oppdaget Fiji
* 14. mai – Ludvig XIV av Frankrike etterfulgte Ludvig XIII
* 19. mai – Frankrike seiret over Spania i slaget ved Rocroi
* 30. juni – Den engelske borgerkrigen: Rojalistene seiret i slaget ved Adwalton Moor
* 13. juli – Den engelske borgerkrigen: Rojalistene seiret i slaget ved Roundway Down
* An Calbhach mac Aodha O Conchochair Donn ble innsatt som siste konge av Connacht
* Østerrike-Ungarn slo Frankrike i slaget ved Duttlingen
* 12. desember – Hannibalsfeiden mellom Danmark-Norge og Sverige (1643&ndash;1645)

### Norge
*Norge får sitt første trykkeri.
*Christian IVs store recess (lovgivning)
*Byggingen av Skånes skanse i Levanger igangsettes

## Fødsler
* 25. desember 1642 – Isaac Newton, engelsk vitenskapsmann (d. 1727)
* Marc-Antoine Charpentier, fransk komponist (d. 1704)
* René Charbonneau, fransk katolsk misjonær og sykepleier (d. 1727)

## Dødsfall
*14. mai – Ludvig XIII av Frankrike (f. 1601)
*29. november – Claudio Monteverdi, italiensk komponist (f. 1567)
1642

## Begivenheter
*Dikebrist, Kina, 300&nbsp;000 omkommer

## Dødsfall
*8. januar – Galileo Galilei, italiensk filosof, fysiker og astronom. (f. 1564)
* Armand-Jean du Plessis de Richelieu fransk kardinal
1641

## Begivenheter
*5. juli – Kristiansand blir grunnlagt av Christian IV.

*Gamle rådhus i Christiania sto ferdig.

## Dødsfall
* Ukjent dato - Hans Gudewerdt den eldre, tysk-dansk billedskjærer (f. 1570)